AaB skal møder Randers FC og IFK Göteborg, inden klubben drager på træningslejr i Spanien i januar.

Den 5. januar begynder AaB forberedelserne frem mod forårssæsonen, hvor klubben skal forsøge at spille sig op blandt Superligaens seks bedste og dermed få en plads i mesterskabsspillet.

Nordjyderne har også allerede nu fået et par testkampe på plads. Den første spilles 13. januar mod Randers FC, mens den anden spilles 20. januar mod IFK Göteborg, som AaB flere gange har testet imod.

Den 23. januar drager klubben så på træningslejr. Denne vinter går turen til San Roque i Spanien, hvor der skal spilles to endnu ikke fastlagte testkampe.

Træningslejren står på frem til 1. februar, hvor nordjyderne drager hjem til en sidste testkamp den 3. februar. Heller ikke til denne kamp er der endnu fundet en modstander.

AaB åbner forårssæonen på udebane mod Silkeborg.

Tegn et sæsonkortabonnement og se alle AaB?s hjemmekampe her